Ma se ouerskaptruuk loop vreeslik skeefPA Real Life/Connect Donna Evans, ŉ ma van Cannock in Engeland, het met ŉ slim idee vorendag gekom om haar kinders besig te hou sonder dat hulle ŉ gemors daarvan maak, maar gou besef daar is ŉ skuiwergat in haar plan. Evans (32) is ŉ assistent-onderwyseres en het haar twee kinders, Hallie (7) en Isaac (3) laat swemklere aantrek. Sy het hulle in ŉ skoon bad sitgemaak met papier en waterverf, sodat al die gemors op een plek kon plaasvind. Hulle het dit al ŉ paar keer in die verlede ook gedoen, en toe het alles klopdisselboom verloop. Dié dag moes sy egter gou ŉ Zoom-vergadering bywoon. Toe sy ná 15 minute terugkeer, was die mure, die bad, en enigiets anders binne bereik en haar twee kinders van kop tot toon, egter met groen verf bedek. Sy het besef sy het per ongeluk ŉ oop blik verf naby hulle vergeet en die twee het dit vinnig raakgesien … “Ek kon hulle hoor lag, maar het aangeneem dis sommer net hoe hulle speel en dat hulle hulself geniet.” Evans sê selfs ná ŉ paar baddens het die twee steeds ŉ groen skynsel gehad. Sy en haar man het gelukkig die humor in die situasie raakgesien. “Die kinders is eintlik baie soet. Hulle het in die verlede al op die muur geteken, maar hierdie is ŉ nuwe vlak. Hallie het selfs Isaac se hare met die verf gewas! Ons moes lag. Dis maar net kinders.” Lees meer: Metro